Document ID: /fineweb-2-swissfilter-quality_10-filterrobots/filtered/02038.jsonl.gz/3708

Armon Vital da Sent sa retira da la cumissiun federala dal Parc Naziunal, uschia scriva l'instiuziun en ina communicaziun. Vital è stà dapi il 2016 en il cussegl da fundaziun e vice-president da quel, là ha el represchentà il chantun Grischun. La raschun per la demissiun sajan opiniuns divergentas en divers temas dal fatg. La successiun vegn reglada en il decurs da quest onn.
Sco che Armon Vital ha ditg envers RTR, na veglia el betg prender pusiziun en chaussa. Ch'el restia dentant, malgrà sia desditta, vinavant collià cun il Parc Naziunl Svizzer.